વાદળમાંથી અમૃત વરસતું હોય તો પણ નેતરને ક્યારેય ફળફૂલ આવતાં નથી. તેવી જ રીતે બ્રહ્મદેવ જેવા મહાસમર્થ ગુરુ હોવા છતાં મૂર્ખ વ્યક્તિની અંદર જ્ઞાન પ્રગટતું નથી. કાળને વશ થયેલા રાવણે તેનું હિત ઇચ્છનાર મંત્રીઓ તથા મહાત્મા વિભીષણની સલાહ માની નહીં. મંદોદરીની સલાહ મજાકમાં ગણી લીધી. ત્યારે મહારાણી મંદોદરી સમજી ગયાં કે, “પ્રિયહી, કાલબસ મતિભ્રમ ભયઉ”. તેનો પતિ મહાસમર્થ રાવણ હવે કાળને વશ થયો છે. તેથી તેની મતિ ભ્રમિત થઇ છે.